ஆண் வாரிசு வேண்டும் என்ற அறிவிற்கொவ்வாத மடமையை ஒழிக்க முயற்சி செய்தல்.. இரண்டு பெண் குழந்தைகளுடன் குடும்பக் கட்டுப்பாட்டு நடவடிக்கைகளை உறுதி செய்தல்..இத்திட்டத்தில் பயன் பெற, இரண்டு பெண் குழந்தைகளுடன் குடும்பக்கட்டுப்பாட்டு அறுவை சிகிச்சை மேற்கொண்ட ஆண்டு வருமானம் ரூ.24,000/- அல்லது அதற்கும் குறைவாக உள்ளவர்கள் விண்ணப்பிக்கலாம்.  முதலில், இரண்டு பெண் குழந்தைகளின் பெயருடன் கூடிய  பிறப்புச் சான்றிதழ் பெறவேண்டும். பிறகு, அக்குழந்தைகளின் தாய் அல்லது தந்தை குடும்பக் கட்டுப்பாட்டுக்குத் தேவையான சிகிச்சை மேற்கொண்டதற்கான ஆதாரத்தை முதலில் மருத்துவமனையில் பெறவேண்டும். பின்பு, வட்டாட்சியரிடம் அந்த இரண்டு சான்றிதழ்களையும் இணைத்து, இரண்டு பெண் குழந்தைகள் மட்டும் உள்ளனர்; ஆண் வாரிசு எதுவும் இல்லை எனச் சான்றிதழ் பெறவேண்டும். இவற்றைப் பெற விண்ணப்பிக்கும் பொழுதே வருமானச் சான்றிதழுக்கும் சேர்த்து விண்ணப்பிக்க வேண்டும். இச் சான்றிதழ்களைப் பெற்ற பின்னர், இத்திட்டத்திற்கான விண்ணப்பப் படிவத்தை முறையாகப் பூர்த்தி செய்து, அதனுடன் குழந்தைகளின் பெயருடன் கூடிய பிறப்புச் சான்றிதழ், ஆண் வாரிசு இல்லை எனச் சான்றிதழ், வருமானச் சான்றிதழ் ஆகிய அனைத்துச் சான்றிதழ்களையும் இணைத்து இரு படிவங்களில் விண்ணப்பிக்க வேண்டும். வருமானச் சான்றிதழை மட்டும் அசலை இணைத்துக் கொடுக்க வேண்டும். மற்ற அனைத்துச் சான்றிதழ்களையும் சான்றொப்பம் பெற்று இரண்டு விண்ணப்பப் படிவங்களுடன் இரு நகல்களில் அளிக்க வேண்டும். .இரண்டாவது பெண் குழந்தை பிறந்து மூன்று ஆண்டுகளுக்கும் விண்ணப்பம் அளிக்கப்படவேண்டும். ஒருவேளை, இரண்டாவது குழந்தை பிறக்கையில் இரட்டைக் குழந்தை பிறந்தால், இரண்டு குழந்தைகளும் பெண் குழந்தைகளாக இருந்தாலும் விண்ணப்பம் அளிக்கலாம். அதாவது இந்நிலையில் மூன்று பெண் குழந்தைகள் இருந்தாலும் விண்ணப்பிக்கலாம்..திருமண உதவித் திட்டங்கள்.மூவலூர் இராமாமிர்தம் அம்மையார் நினைவுத் திருமண உதவித் திட்டம்